(Meddelt i det Kgl. D. Vidensk. Selskabs Mode den 6. Dcbr. IS78.) 



Det Arbejde, som her meddeles, skal give Underretning om et Kranie af et megatherioid 

 Dyr fra La Plata-Landenes plejstocene Lag , hvilket Hr. Dr. V. Lansen i Buenos Aires for 

 nogle Maaneder siden har skjænket til Universitetets zoologiske Museum tilligemed en stor 

 Mængde andre Levninger af forskjellige uddøde Dyr fra de samme Dannelser. 



Kraniet maa siges at være et Fund af ikke ringe Betydning; thi medens det iøvrigt 

 bærer det for alle de ovennævnte Dyrs Hovedskaller typiske Præg, afviger det i et enkelt 

 Punkt paa en overraskende Maade fra dem alle og frembyder et ganske særegent Forhold, 

 til hvilket der kun Andes noget tilnærmelsesvis lignende hos ganske faa andre uddøde 

 Pattedyr, som staa Dovendyrgruppen meget fjærn. 



I det Brev, i hvilket Dr. Lausen anmeldte sin smukke Gave, havde han fremhævet, 

 at der inden i en af de større Kasser, som han sendte, vilde findes en mindre, som 

 maatte aabnes og udpakkes med største Varsomhed, da den indeholdt et særdeles skrøbeligt 

 og til Dels sønderknust Kranie, hvis Brudstykker man maatte forsøge paa at lime sammen ; 

 men at det vilde lønne sig at anvende Tid og Flid paa Restaurationen, da han trode, at 

 det var «et Unicum». Hvad Slags Dyr Kraniet maatte antages at tilhøre, sagde Brevet ikke; 

 det gav desværre heller ikke nogensomhelst Oplysning om, hvor i La Plata-Staterne, og 

 under hvilke Forhold det var fundet, og man tør vistnok heraf slutte, at Dr. Lausen selv 

 ikke har vidst det. Ved Kassens Aabning viste det sig, at Underkjæben manglede; frem- 

 deles vare begge Kindbenene brækkede af lige ved deres Rod og ligeledes borte; men bortset 

 fra denne Beskadigelse fandtes den forreste Halvdel af Kraniet for Resten i ret god Stand og 

 allerede renset for den største Del af den Jord. hvormed Næsehulen rimeligvis ved Fundet havde 

 været fyldt. Derimod var Kraniets bageste Halvdel eller selve Hjærnekassen ikke blot brækket 

 løs fra Ansigtsdelen, men tillige knust i en Mængde Smaastykker, som kun ved Hjælp af 

 omviklet Sejlgarn holdtes i nogenlunde rigtig Stilling omkring den haarde Jordklump, der 

 ganske udfyldte Hjærnehulen. Man havde allerede i Buenos Aires gjort Forsøg paa ved 

 Hjælp af Gibs og indstukne Pinde at fæste den forreste Del af Hovedskallen til Hjærne- 

 kassen. Det er ikke umuligt, at den Overlast, Kraniet har lidt, for en Del er en Følge af 



45 



